Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ GLOBOS NAMŲ TEIKIAMŲ PASLAUGŲ KAINŲ PATVIRTINIMO

2022 m. rugsėjo d. Nr.

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, Socialinę globą teikiančių darbuotojų darbo laiko sąnaudų normatyvais, patvirtintais Lietuvos Respublikos socialinės apsaugos ir darbo ministro 2006 m. lapkričio 30 d. įsakymu Nr. A1-317 „Dėl Socialinę globą teikiančių darbuotojų darbo laiko sąnaudų normatyvų patvirtinimo“, ir atsižvelgdama į Prienų globos namų 2022-09-09 raštą Nr. 01-300, Prienų rajono savivaldybės taryba nusprendžia:

1. Patvirtinti Prienų globos namų teikiamų paslaugų kainą:

1.1. suaugusiam asmeniui ar senyvo amžiaus asmeniui su sunkia negalia – 1150 Eur/mėn.;

1.2. suaugusiam asmeniui su negalia ar senyvo amžiaus asmeniui – 1050 Eur/mėn.

2. Patvirtinti Prienų globos namų išlaidų maitinimui, medikamentams, patalynei ir aprangai finansinius normatyvus (pridedama).

3. Pripažinti netekusiais galios:

3.1. Prienų rajono savivaldybės tarybos 2021 m. rugpjūčio 26 d. sprendimą Nr. T3-194 „Dėl Prienų globos namų teikiamų socialinių paslaugų kainų patvirtinimo“;

3.2. Prienų rajono savivaldybės tarybos 2020 m. lapkričio 26 d. sprendimą Nr. T3-291 „Dėl Prienų globos namų teikiamų paslaugų kainų patvirtinimo“.

4. Nustatyti, kad šis sprendimas įsigalioja 2022 m. lapkričio 1 d.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras